 ****

**Republika e Kosovës Komuna e Prizrenit**

**Republika Kosova- Kosova Cumhuriyeti Opština Prizren – Prizren Belediyesi**

Prizrenoski Komuna

Ofisi vash Komunitetya thay Iranipe

Data:

Baziripea pe artiklo 16 paragrafi 2 thay artiklo 17 e Komunaka Regulativako, gn. 001-011-201 data 03.01.2024 vash Kondicie, Kriterya thay Procedure e Ulavipasko e Subvenciengo, Transferengo thay Grantengo, Komunako Ofisi vash Komunitetya thay Iranipe, publikinla akava:

PUBLIKUNO KHARIPE

Komunako Ofisi vash Komunitetya thay Iranipe, ulavla subvencie thay transferya vash fizikune manusha vash ulavipe e habaske thay higienake paketengo vash qorole familie kotar o minoritarune komunitetya ani Prizrenoski Komuna. Prekal akava publikuno kharipe khargyona sah o interesime te aplikinen vash te benefitinen kotar e subvencia.

Mangle dokumentya vash aplikipe si sar may tele:

1.1. Jenesko hramimo mangipe;

1.2. Validuno identifikipasko dokumenti e Kosovaka Republikako; (kopia)

1.3. Familiaka Uniaki Certifikata ose Identifikipasko Lil vash o phure thay biyanipaske ekstraktya vash o tikne; (Originali)

1.4. Certifikata kotar Butyaripasko Ofisi vash o mayphure desar 18 bersh; (original)

1.5. Kartela e invaliditeteskea pensiako ose pensia e limitime shaipyenca; (kopia)

1.6. Raport kotar o saslarno e diagnoza, vash o nasvalo ani familia. (Na may purano se shov masek – Kopia)

Publikuno kharipe ka ovel phravdo kotar e data: 10.06.2024 ji pe 28.06.2024